അനുപമയ്ക്ക് നീതി നിഷേധിക്കപ്പെട്ടു നടന്നത് മനുഷ്യത്വരഹിതം പിന്തുണച്ച് വൃന്ദ കാരാട്ട് അനുപമയ്ക്ക് നീതി നിഷേധിക്കപ്പെട്ടുവെന്ന് സിപിഎം പൊളിറ്റ്ബ്യൂറോ അംഗം വൃന്ദ കാരാട്ട്. ഏത് സാഹചര്യത്തിലാണെങ്കിലും മനുഷ്യത്വരഹിതമായ കാര്യമാണ് അവിടെ നടന്നതെന്ന് അവര് പ്രതികരിച്ചു. നടന്നത് നീതി നിഷേധമാണ്. അനുപമക്ക് കുഞ്ഞിനെ തിരികെ ലഭിക്കണമെന്നും വൃന്ദ കാരാട്ട് പറഞ്ഞു. സംഭവം വളരെ സങ്കീര്ണമായി തീര്ന്നിരിക്കുകയാണ്. കുഞ്ഞിനെ ദത്തെടുത്ത അമ്മയും സ്വന്തമെന്ന് കരുതിയാണ് വളര്ത്തുന്നത്. അവകാശങ്ങളേക്കാള് യാഥാസ്ഥിതികത്വത്തിനാണ് ഇവിടെ മുന്തൂക്കം ലഭിച്ചത്. അനുപമക്ക് കുഞ്ഞിനെ തിരികെ ലഭിക്കുകയാണ് വേണ്ടത് എന്നും വൃന്ദ കാരാട്ട് പറഞ്ഞു. നേതാക്കളെ ഇക്കാര്യം അറിയിച്ചിട്ടുണ്ടെന്നും അവര് പറഞ്ഞു. നേരത്തേ തന്നെ അനുപമ, ബൃന്ദ കാരാട്ടിന് പരാതി നല്കിയിരുന്നു. വിഷയത്തില് ഇടപെടാനായി ബൃന്ദ കാരാട്ട് പി.കെ. ശ്രീമതിയെ ഏല്പ്പിക്കുകയായിരുന്നു. പരാതി താന് അറിയുന്നത് സി.പി.ഐ.എം പോളിറ്റ് ബ്യൂറോ അംഗം ബൃന്ദാ കാരാട്ട് പറഞ്ഞിട്ടാണെന്ന് മുന് മന്ത്രിയും കേന്ദ്ര കമ്മിറ്റി അംഗവുമായ പി.കെ. ശ്രീമതി പറഞ്ഞു. അനുപമയുടെ പരാതി പരിഹരിക്കുന്നതില് താന് പരാജയപ്പെട്ടുവെന്നും ശ്രീമതി പറഞ്ഞു. മുഖ്യമന്ത്രിയുടെ പൊളിറ്റിക്കല് സെക്രട്ടറിയോട് താന് വിവരം ധരിപ്പിച്ചു. കോടതിയെ സമീപിക്കാനും താന് നിര്ദ്ദേശം നല്കിയിരുന്നു എന്നും പി.കെ. ശ്രീമതി പറഞ്ഞു. സംഭവത്തില് പൊലീസിന്റെ ഭാഗത്ത് വീഴ്ചയുണ്ടായോ എന്ന് പരിശോധിക്കണമെന്നും ശ്രീമതി പറഞ്ഞു.The post അനുപമയ്ക്ക് നീതി നിഷേധിക്കപ്പെട്ടു നടന്നത് മനുഷ്യത്വരഹിതം പിന്തുണച്ച് വൃന്ദ കാരാട്ട് first appeared on MalayalamExpressOnline.